Bedeinkapena 

t  Jauna  zuekin. 

-Eta  zure  espirituarekin. 

t  Bedeinka  zaizela  Jainko  ahalguztidunak: 
Aitak  eta  Semeak  eta  Espiritu  santuak. 
-Amen. 

t  Zoaze  Jaunaren  bakean. 

-Eskerrak  Jainkoari. 

Sarrera-oharra 

Senideok:  jai  ostean  geure  hildakoak  ere  gogora  ekarri 
gura  doguz  meza  inguruan.  Hantxe  aurkitzen  dogu  Jainkoak 
bere  Semeagan  emoten  deuskun  poztasun-iturria.  Ez  gaitu 
galtzeko  egin,  bere  altzorako  eta  zorionerako  baino.  Berak 
sortu  dau  bizitzea  eta  berak  beteten  dau  bere  altzoan.  Han- 
txe  somatzen  doguz  hildako  gure  senide  guztiak  ere  Jesukris- 
tori  esker:  Jainkoaren  bizitza  betean  eta  poztasunean.  Ospa- 
tu  daigun. 

Sarrera-abestia 

R/.  Kristo  bizi  da,  bizi,  lehen,  orain,  beti. 

1  Hilen  artetik  jaku  Kristo  barriz  biztu, 
lotan  dauzanetatik  lehen  bizi-fruitu. 

Berak  heriotzea,  biztuz,  dau  garaitu. 

2  Hilen  artetik  jaku  Kristo  barriz  biztu 
eta  heriotzea,  biztuz,  desegin  du. 

Non  dok,  Heriotzea,  hire  garaitzea? 

Abadearen  agurra 

t  Aitaren  eta  Semearen  eta  Espiritu  santuaren  izenean. 
-AMEN. 

t  Betiraun  osorako  sortuazo, 

eta,  maitasunezko  bizitza  betean, 

beraganatzen  gaituan  Jainko  Jauna,  izan  bedi  zuekin. 

-Eta  zure  espirituarekin. 

Damu  otoitza 

t  Senideok:  autortu  daigun  uste  osoz  gure  pekatua  Jainkoaren 
aurrean:  beretzat  baino  gehiago  bizi  garala  inguru  honetara- 
koxe  eta  ingurukoentzako,  lotsaz  eta  bildurrez: 


t  Atara  gagizuz,  Jauna,  gatx  guztietatik, 
emoiguzu  bakea  gure  egunotan, 
zure  errukiari  esker  pekatutik  garbi  bizi  izan  gaitezan 
eta  estualdietan  sendo. 

Betiko  zorionaren  itxaropenean 

Jesukristo  gure  Salbatzailea  noiz  etorriko  dan  zain  gagozala. 
-Zeurea  dozu  erregetza... 

t  Jesukristo  gure  Jauna,  zeuk  esana  da  apostoluei:  t  Jaunaren 
bakea  beti  zuekin. 

-Emoiozue  bakea  alkarri. 

-Jaungoikoaren  Bildotsa,  zeuk  kentzen  dozu  munduko  peka- 
tua:  ERRUKI,  JAUNA. 

-Jaungoikoaren  Bildotsa,  zeuk  kentzen  dozu  munduko  peka- 
tua:  ERRUKI,  JAUNA. 

-Jaungoikoaren  Bildotsa,  zeuk  kentzen  dozu  munduko  peka- 
tua:  EMOIGUZU  BAKEA. 

t  Hona  hemen  Jaungoikoaren  Bildotsa,  hona  munduko  peka- 
tua  kentzen  dauana;  zoriontsuak  Jaunaren  mahaira  deituak. 

—Jauna,  ni  ez  naz  inor  zu  nire  etxean  sartzeko, 
baina  esaizu  hitz  bat  eta  osatuko  naz. 

t  Kristoren  gorputza. 

-Amen. 

Jaunartzean 

R/.  Hau  da  poza  hau  poz  handia 
ederra  da-ta  zuen  saria. 

Dohatsu  bihotz  barnez  pobreak : 

Haiena  bait  da  zeruetako  erreinua. 

Dohatsu  otzan  eta  eztiak: 

agindutako  lurraz  bait  dira  jabetuko.  R.  / 


eta,  baita  izana  ere.  Hona  zergaitik  munduak  ez  gaituan  eza- 
gutzen:  Aita  ere  ezagutu  ez  ebalako.  Ene  maiteok,  orain 
Jainkoaren  seme-alaba  gara;  gero  izango  gareana  oraindino 
ez  da  agertu.  Badakigu,  Kristo  agertu  daitenean,  beraren  an- 
tzeko  izango  gareala,  dan  lakoa  ikusiko  dogu-eta.  Haregan 
itxaropen  hau  daben  guztiek  garbitu  egiten  dabe  euren  bu- 
rua,  Ha  garbia  dan  lez. 


ERANTZUN  SALMOA  Sal  26,  1.4.13-14 

R/  JAUNA  DOT  ARGI  ETA  SALBAMEN 

Jauna  dot  argi  eta  salbamen, 
nork  ni  bildurtu? 

Jauna  biziaren  babes, 
nork  ni  izutu?  R/. 

Gauza  bat  deutsot  eskatzen  Jaunari,  / 
horren  bi/a  nabil  ni; 
bizi  nadila  Jaunaren  etxean,  / 
neure  bizitzako  egun  guztietan; 

Jaunaren  samurtasuna  gozatu  daidan, 
haren  jauretxea  begiz  ikusi  daidan.  R/. 

Jaunaren  ontasuna  ikusi  ustean  nago  bizien  lurrean. 
Itxaron  Jaunagan  eta  adore  izan, 
bizkortu  bekizu  bihotza, 
eta  itxaron  Jaunagan.  R/. 


t  Jesu  Kristoren  Ebanjelioa  San  Lukasen  liburutik 

(Lk  12,  32-48) 

Aldi  haretan,  Jesusek  esan  eutsen  ikasleei:  [«Ez  izan  bildu- 
rrik,  ene  artaldetxo  horrek,  gogoko  izan  dau-eta  zuen  Aitak 

Begi  onez  ikusi,  Jauna,  opari  hau: 

Jesukristo  bera  da, 

bere  gorputz-odoletan  guretzat  emoten  jakuna; 
eta,  opari  honen  bidez,  Aita  guztiz  ona, 

Zureganako  bidea  zabaltzen  deusku. 

Jainko  Jauna,  Aita  bihozbera, 
emoiguzu  Maitasunaren  Espiritua, 
zeure  Semearen  Espiritua. 

Emoiguzu  zeure  indarra 

Jesukristoren  gorputz-odolak  hartuko  ditugunoi, 
eta  egizu,  bat  izan  gaitezela  fedean  eta  maitasunean, 

I.  gure  Aita  Santuarekin 
eta  I.  gure  Gotzainarekin. 

Edegi,  Jauna,  gure  begiak 

edozein  premina  eta  beharrizanetara; 

jarri  gure  ezpainetan,  une  bakotxean  berba  egokia, 

bakardadean  eta  etsipenean 

aurkitzen  doguzan  senideentzat. 

Emoiguzu  bihotz  zabala, 

anaitasunez  hurreratu  gaitezan 

zapalduta  eta  leherturik  dagozan  senideengana, 

behar  daben  laguntza  emon  deiegun. 

Izan  dadila  zure  Elizea  egiaren  eta  askatasunaren  leku, 
zuzentasun  eta  bake-leku, 
gizaki  guztiek  aurkitu  dagien  bertan 
itxaropenean  irauteko  arrazoibidea. 

Aita  errukitsua,  gogoan  doguz  hildako  gure  senideak, 
auzo  honetako  guztiak, 
eta,  Zeuk  bakarrik  dakizula, 


-Gure  senideei  agur  egiteko  otoitzean  alkartzen  garanon 
alde:  biztueran  dogun  sinismena  haren  testigu  izanik  agertu 
daigun  gure  erruki  egintzetan,  eskatu  deiogun  Jaunari. 

t  Maitasun  eta  errukiz  beteriko  Jainkoa:  emoiguzu  esker 
oneko  bihotza,  bizitzearen  Jainko  lez  emon  zaiguzan  ezagu- 
tzera.  Jesukristo. 

-Amen. 


ESKEINTZA 

t  Bedeinkatua  zu,  Jauna,  zeru-lurren  Jainkoa 

zeure  esku  zabaletik  hartu  doguz 

orain  ekarri  deutsuguzan  ogi-ardauok, 

lurraren  indarrak  eta  gizakiaren  lanak  sortuak; 

honeexek  egingo  jakuz 

biziaren  ogi  eta  betiko  zorionaren  edari. 

-Bedeinkatua  zu,  Jauna,  orain  eta  beti. 

t  Senideok:  egin  daigun  otoitz  guztiok  batean, 
Eliza  osoaren  oparia  Jainkoari  eskeintzerakoan. 

-Jainkoa  goresteko  eta  gizakiak  salbatzeko. 


OPARIEN  GAINEKOA 

Egun  baten  seme-alaba  guztiekaz 

zeure  erreinuan  egingo  dozun 

otorduaren  irudipen  dogu  mahai  hau,  Jauna: 

izan  dakigula  hildako  gure  senideak 

zeruko  otorduan  sumatzeko 

eta  bertarako  gure  ibilbidea  adoretzeko. 

Jesukristo. 

-Jesus  Jauna:  Jainkoarentzat  osoan  izanik,  guztiz  askea  zi- 
nana,  erruki,  Jauna. 

-Jesus  Jauna,  Jainkoarentzat  oso-osoan  izanik,  geure-geurea 
egin  zinana,  Kristo,  erruki. 

-Jesus  Jauna,  gure  askatasuna,  bizitza  eta  Aitaganako  bidea 
zarana,  erruki,  Jauna. 

t  Erruki  dakigula  Jainko  guztiz  ahaltsua,  eta  gure  pekatuak 

parkaturik  eroan  gaizala  betiko  bizitzara. 

-Amen. 


Otoitza 

Handia,  errukitsua  eta  maitalea  zaitugu, 

Jesusengan  ezagutu  zaitugun  Jainkoa: 
bizitzeari  zeuk  emoten  deutsozu  hasierea 
eta  zeuk  burutzen  dozu  zeure  altzoan. 

Hildako  gure  senideak  gogoratzeko  alkartu  garanok 
argitu  gaizuz  zeure  hitzaz,  indartu  zeure  Espirituaz, 
eta  emoiguzu  hildako  gure  senideak 
zeure  altzoan,  bizitza  betean,  somatzeko  poza. 

Zure  Seme  Jesukristo. 


Hitzaren  liturgiarako  sarrera-oharra 

Badagoz  egoerak  barruan  isiltasuna  eskatzen  dabenak. 
Une  horreetan  litzateke  gauza  ona  Jainkoaren  hitza  entzu- 
tea.  Jainkoak  ez  dau  nahi  gure  heriotzea,  bizi  izan  gaitezala 
baino:  eta  bera  da  bizitz-iturria.  Entzun  deiogun,  ba,  eta 
otoitzez  erantzun  deiogun. 

San  Joan  Apostoluaren  lehenengo  gutunetik  (1  Jn  3,  1-3) 

Seme-alaba  maiteok:  Begira  zenbaterainoko  maitasuna 
agertu  deuskun  Aitak,  Jainkoaren  seme-alaba  izena  daroagu- 


Dohatsu  negarretan  direnak: 
gozotasuna  izango  dute  Jaunagandik. 

Dohatsu  zuzen-gose  direnak: 

hoien  goseak  bere  asea  izango  du.  R.  / 

Azken  otoitza 

Gure  atsekabean  zure  berbeaz 

argitasuna  eta  adorea  emon  deuskuzuz,  Jauna, 

eta  hildako  gure  senide  I.  zeure  altzoan  dagoala  jakinazo. 

Bizi  izan  gaitezela  aurreratzean,  Jauna, 

maite-maite  gaituzula,  eta  beti  zaitugula  ondoan 

jakitearen  zorionean.  Jesukristo. 

Heriotzeak  desegiten  dau 
bizi-lekua  munduan, 
baina  zuk,  Jauna,  hartzen  gaituzu 
zeure  etxean,  zeruan. 

Joan  jakuna  onartu,  Jauna, 
zeu  bizi  zaran  lekuan. 

Gure  arteko  gertakizunek 
ezbehar  asko  dakarte, 
alkar  maitatzen  dogunok  ezin 
bizi  geintekez  aparte. 

Jainkoa  lagun  esan  dagigun: 

«Agur!,  egun  handira  arte». 


Azken  oharra 

Gure  atsekabean,  eta  beste  edozein  unetan  ere,  Jainkoak 
ez  gaitu  bertan-behera  izten.  Eroan  daigun  bere  berbearen 
argitasuna  eta  bere  maitasunaren  gozoa.  Eta  izan  daigun  us- 
te  on:  Aita  dalako  hartu  dauz  betiko,  bere  altzoan,  hildako 
gure  senideak. 

erreinua  zuei  emotea. 

Saldu  zeuen  ondasunak  eta  emon  limosnea.  Pilatu  egizuez 
zeruan  hondatuko  ez  diran  ondasunak,  huts  egingo  ez  deutsu- 
en  altxorra,  han  ez  da-eta  lapurrik  hurreratzen,  ezta  sitsek 
jaten  ere.  Izan  ere,  zuen  altxorra  non,  zuen  bihotza  han.] 

Zagoze  prest,  jantziak  loturik  eta  kriseiluak  bizturik;  izan 
zaiteze  nagusia  ezteguetatik  noiz  bihurtuko  zain  dagozan  mo- 
rroiak  lakoak,  heldu  eta  atea  jo  baizen  laster  edegitzeko 
prest  dagozan  morroiak  lakoak. 

Zorionekoak  morroi  horreek,  nagusiak,  heltzerakoan,  zain 
aurkitzen  baditu!  Egia  dinotsuet:  jantziak  aldaturik,  mahaian 
jesarriarazoko  ditu  eta  zerbitzen  hasiko  jake.  Eta  gauerdian 
nahiz  goizaldean  badator  eta  holan  aurkitzen  baditu,  zorione- 
koak  hareek! 

HOMILIA 


ESKARIAK 

t  Gure  uste  ona  Jainkoaren  errukian  jarriz  zuzendu  deio- 
guzan  eskariok  behartsu  guztiak  gogoan  izanik: 

-Elizearen  alde:  aldenduekaz  hurreko  agertu  daiten,  eta 
baita  sufritzen  dagozenekaz  eta  sinismena  galdu  dabenekaz 
ere,  bila  ibiliz  aurkitzen  ez  dabenekaz  ere  bai,  eskatu  deio- 
gun  Jaunari. 

-Jainkoaren  errukiak  bere  altzoan  hartu  daian  hildako 
gure  senide  I.,  eta  bere  etxeko  eta  lagunei  adore  emon  deien 
eta  esker  onezko  bizitza  eroateko  lagun  egin  deien,  eskatu 
deiogun  Jaunari. 

-Gizarte  hobe  bat  indarkeria  bide  dala  eraiki  gura  dabe- 
nen  alde:  izan  daien  gogoan  benetako  eraikuntza  alkarrizke- 
teaz,  alkarren  ardureaz  eta  zuzentasunaz  lortzen  dala,  eskatu 
deiogun  Jaunari. 


fededun  hil  diran  guztiak  ere: 

emoiguzu  danak  zeure  altzoan  somatzearen  poza. 

Eta  lur  honetako  gure  ibilaldia  amaitzean, 
hartu  gagizuz  geu  ere  zeure  erreinuan: 
sinisten  dogu,  zure  aintzaren  zorion  betea 
izango  dogula  betiko,  guztiok  batean. 

Andra  Maria  Jaungoikoaren  Ama  dohatsuarekin, 

apostolu,  eta  martiri  (san  I. :  eguneko  santua  nahiz  zaindaria) 

eta  santu  guztiekin  bat  eginik, 

Zuri,  Aita,  zuzentzen  deutsuguz 
gure  eskariak  eta  goralpenak, 

Jesukristo  gure  Jaunaren  bitartez. 

Honen  bitartez,  honekin  eta  honengan, 
zuri,  Jaungoiko  ahalguztidun  hori, 

Espiritu  santuarekin  batean,  ospe  eta  aintza  guztia 
gizaldi  eta  gizaldi  guztietan.  AMEN. 

t  Salbatzaileak  agindu  eta  irakatsiari  jarraituz,  bildur  barik 
esan  dagizun. 

GURE  AITA  ZERUETAN  ZARANA 
santu  izan  bedi  zure  izena, 
etor  bedi  zure  erreinua, 
egin  bedi  zure  nahia 
zeruan  bezela  lurrean  ere. 

Emoiguzu  gaur 
egun  honetako  ogia, 
parkatu  gure  zorrak 
geuk  ere  gure  zordunei 
parkatzen  deutsegun  ezkero 
eta  ez  gu  tentaldira  eroan 
baina  atara  gagizuz  gatxetik. 

V/b  EUKARISTI  OTOITZA 
Jesus,  gure  bidea 


A/.  Jauna  zuekin . E/.  Eta  zure  espirituarekin. 

A/.  Gora  bihotzak . E/.  Jaunagan  daukaguz. 

A/.  Eskerrak  Jaungoiko  gure  Jaunari.  E/.  Egoki  da  eta  zuzen. 


Eskerrak  Zuri,  Jainko  santu  ahalguztidun  Horri, 

Zuk  jakituriaz  darabilzu  mundua 

eta  maitasunez  zaintzen  dituzu  gizaki  guztiak. 

Gorputz  batean  batzen  gaituan 

zeure  hitza  entzutera  deitzen  gaituzu 

eta  fedean  zeure  Semeari  zintzo  jarraitzera. 

Fede  berak  garoaz  ikustera  zure  altzoan 
senide  izan  doguzan  hilak,  betiraunean, 
maitasun  bizitzaren  osotasunean. 

Horregaitik, 

guganako  zure  maitasuna  hain  handia  dalako, 
eskerrak  emoten  deutsuguz,  Aita, 

Jesus  zure  Seme  maitearen  bitartez. 

Eta  Aingeru  guztiekin  batean, 

geuk  ere  goratzarre  hau  (esaten)  abesten  deutsugu: 


SANTU,  SANTU,  SANTUA, 

DIRAN  GUZTIEN  JAINKO  JAUNA. 

ZERU-LURRAK  BETERIK  DAUKAZ  ZURE  DISTIRAK. 
HOSANNA  ZERU  GOIENETAN! 

BEDEINKATUA  JAUNAREN  IZENEAN  DATORRENA. 
HOSANNA  ZERU  GOIENETAN! 


Goresten  zaitugu,  Aita  guztiz  santua; 

beti  ondoan  zaitugu  geure  bidelagun, 

batez  ere  orain,  zure  Seme  Jesusek 

bere  maitasunaren  Pazko-afarian  batzen  gaituanean. 

Behinola  Emauseko  ikasleei  lez, 

geuri  ere  Jesusek  berak  argitzen  deuskuz  liburu  Santuak 
eta  zatitzen  deusku  ogia. 

Horregaitik  eskatzen  deutsugu, 

Aita  guztiz  ahaltsua: 

isuri  egizu  zeure  Espiritua 

ogi  eta  ardao  honeen  gainera 

zeure  Seme  Jesukristo  gure  Jaunaren 

gorputz  eta  f  odol  izan  daitezan  guretzat. 

Berak  hil  bezperan, 

bere  ikasleekin  afaltzen  egoala, 

ogia  hartu  eta,  eskerrak  emonez,  zatitu  eban 

eta  bere  ikasleei  emon  eutsen,  esanez: 

HARTU  EGIZUE  ETA  JAN  GUZTIOK  HONETATIK: 

HAU  NEURE  GORPUTZA  DA-TA,  ZUENTZAT  EMONGO  DANA. 

Era  berean, 

kaliza  ardaoz  betea  harturik, 

eskerrak  emon  zituan 

eta  bere  ikasleei  eskeini  eutsen,  esanez: 

HARTU  EGIZUE  ETA  EDAN  GUZTIOK  HONETATIK:... 

Horregaitik,  Aita  guztiz  ona, 

geure  baketzearen  oroigarria  ospatzen  dogu 

eta  zure  maitasunaren  egintza  autortzen; 

zure  Semea,  neke-minak 

eta  kurutzeko  heriotzea  igaro  ondoren, 

bizi  barrira  biztu  da  eta  zure  eskoi-aldean  goratua  izan  da. 

